description: И още: Вървим към някакви източни режими; Отлагането вече не работи за ГЕРБ

title: Мнения Daily - България не е цвете, но спаси Македония

maintext:
Македонският журналист Миленко Неделковски публикува снимки от премахването на паметна плоча за загиналите български офицери и войници на връх Каймак-Чалан.
© Капитал
Какво се случва: Вървим към някакви източни режими
Христо Комарницки, карикатурист на в. "Сега"
Фотограф: Цветелина Белутова
Отлагането вече не работи за ГЕРБ
Боряна Димитрова, социолог
Фотограф: Цветелина Белутова
Минчо Спасов, кандидат за вицепрезидент на "Движение 21"
Фотограф: Анелия Николова
Позиция:Коментар на Саше Ивановски, македонски журналист, основател на агенция Maktel.mk.Всеки, който мисли добро на своята земя и своя народ, особено ако земята е без нефт и газ, без диаманти и злато и други подземни богатства, без ключово стратегическо положение като съсед на голяма държава или да се намира на пътя на голям нефтопровод, газопровод или морски пролив за петролни танкери, ако няма атомни централи или голяма популация, с която може да разстрои цялата световна икономика, ако реши да бойкотира определени държави и производства (ако няма всичко това), тази държава и нейните политици и публични личности имат насъщна потребност да си сътрудничат и да имат добри отношения със своите съседи преди всичко, а след това и с всички държави и народи на земното кълбо.България не е цвете за мирисане, но без да иска, спаси Македония, а с това и ВМРО-ДПМНЕ от цялостен колапс. Българският паспорт за около 100 000 семейства е извор на стабилен и добър приход, говорим за около 10 000 евро годишно. Десетки хиляди шофьори на камиони, берачи на грозде в Италия, строителни работници в Словения, Италия, Белгия и Германия, келнери и таксиметрови шофьори в Англия и Ирландия, сезонни работници в Гърция по плантациите и хотелите единствено заради българския паспорт вливат около един милиард евро в Македония.И затова на българите трябва да им направим паметник, защото те ни спасиха от цялостен колапс. И ДПМНЕ трябва да го инициира. Всички тези 100 000 семейства, вместо да са на палатки пред сградата на кабинета, сега си ремонтират къщите, купуват си коли, харчат гориво, плащат пътни такси, регистрации, данъци, купуват си мебели, електроника, облекла, храна и т.н.Но тук не става дума за това колко Миленко (Неделковски, също журналист, който публикува снимки от премахването на паметна плоча за загиналите български офицери и войници на Каймак-Чалан - бел. ред.) е откачен, това вече е установено и потвърдено. Става дума за това колко откачен е Груйо (Никола Груевски, лидер на ВМРО-ДПМНЕ - бел. ред.) и скоро това ще бъде научно и съдебно доказано и потвърдено на изборите. Защото това не е самостоятелна инициатива на Миленко и неговата тайфа, това е поръчано, организирано и платено, а след това и медийно разширено от Груевски лично.На него му трябваше такъв спектакъл за отклоняване на вниманието от съдебното обвинение. На Груйо му трябва национализъм и това е старата проверена македонска комбинация - плювай и удряй по българите, по албанците, по гърците, а и по вътрешните предатели!Снимка: Миленко Неделковски публикува във фейсбук снимки как разрушава паметната плоча на Каймак-ЧаланОт първата част на интервюто с карикатуриста на вестник "Сега" Христо Комарницки в предаването "Просто Диков" на телевизия BITДа си свободен може би означава да се изправиш директно срещу страховете си. Без да мигаш. Последните 2-3 години съм бил изправен пред избора едва ли не да напусна този вестник и да продължа да го правя това по някакъв начин като индивидуална дейност. Само за да докажа, че е възможно. Обществото е много скептично към всякаква изразявана в медиите позиция и това е нормално предвид медийната среда у нас.Проблемът е, че ми е малко неудобно да го спомена това пред медиите, защото ще трябва да кажа, че всъщност на тоя човек му липсва култура (по повод коментара на премиера Борисов, че го рисувал заради газовия бизнес на издателя на "Сега" Сашо Дончев - бел. ред.). Той е некултурен човек. Не-културен. Очевидно това трябва да се изрече. Бойко Борисов просто не знае правилата - съмнявам се дали е чел конституцията. На него му липсват първите 7 демократични години. Като персонаж той не търпи кой знае какво развитие, макар че ловко сменя различни маски - кроткият обединител или пък властният, който бие непрекъснато по масата. Но няма същинско развитие като характер.При главния прокурор не можем да говорим за липса на култура, а за други неща. И това е още по-тъжното. Нали виждате, че главния прокурор го няма – той няма лице, няма достойнство, той се е изпарил.Не виждам противоречие в това, че премиера го овластяват избирателите. Напротив - то е в синхрон с обезкултуряването на населението, което аз даже ще почна да си мисля, че е съзнателен процес, че някой го направлява. Министърът на културата Вежди Рашидов олицетворява отношението на премиера към културата по един прекрасен начин.Това, което е отчайващо, е, че не помръдваме. Ровейки в стари архиви, намерих рисунки отпреди 10-15 години, които пасват на ситуацията в момента. С времето ние изобщо не се превръщаме в европейска държава, а напротив - вървим към ориента, към Турция, към някакви източни режими, към някакъв друг свят.Гражданското общество до някаква степен е фикция, защото малка прослойка разбира какво се случва, а оттам надолу всичко е една маса... дано не съм много груб, но някакви биологични организми, които изобщо не осъзнават какво се случваоколо тях, камо ли пък да имат някаква позиция. Начинът е само един – някакво просвещение, наблягане на образованието. Другият е революция и камъни, което не води доникъде.Най-големият риск е, че през целия преход са правени малки мъчителни крачки - към свободни медии, към поне някакво разделение на властите, към независима прокуратура и... изведнъж се появиха тези хора без биография, отникъде – някъде от подземията на обществото ли, откъде изникнаха... И взеха властта и почнаха да рушат всички тези неща, с всичките им кусури, които трудно се постигат.И когато един ден Борисов излезе от политиката, ние ще сме изправени пред необходимостта всичко това да се лепи парченце по парченце. Той притежава един невероятен талант да купува хора и организации – както се купуват имоти. Наблюдавах с каква наслада и удоволствие говори за СДС като за негова собственост. Не знам по какъв начин го прави, но успява – грубо да кажа – да купи всички, които в един или друг момент са били срещу него.Оцеляването му е свързано с това, че не поема отговорност за нищо. Той винаги се представя като жертва и никога за нито едно свое действие не е поел лична отговорност. И предполагам, че така ще бъде до края.Кандидат-президентите:Боряна Димитрова, "Алфа Рисърч", пред БНТСтранна е ситуацията с кандидат-президента на ГЕРБ. До края на август забавянето на обявяването му работеше за партията, но през септември това вече не е така. Докато другите партии нямаха конкретен опонент, се стигна да конфликти вътре в тях, като типичен пример за това е разпадът на коалицията БСП-АБВ и сътресенията при реформаторите. През това време ГЕРБ се ориентираха за конкуренцията.От началото на септември обаче отлагането на обявяването на кандидата на ГЕРБ буди недоумение у хората. Те се чудят дали изобщо има силен кандидат, който се крие, или напротив - в ГЕРБ са стъписани. Хората очакват да има едно ясно име.Последните проучвания на "Алфа рисърч" показват, че името на кандидата на ГЕРБ няма да е толкова важно на първия тур и той със сигурност ще отиде на балотаж, но за крайния изход от изборите личността на претендента на най-голямата партия ще е ключова.Президентският вот ще бъде възможност партиите да проверят готовността си за предсрочни парламентарни избори. От процеса на номинациите на кандидат-президенти досега Корнелия Нинова излиза без поражения, като запазва рейтинга си от 18%, докато лидерът на АБВ Георги Първанов, е загубил и за първи път се стига до едно и също доверие между водача на най-голямата партия вляво и бившия президент.Ще се отнася до високия личен рейтин на Татяна Дончева, лидер на "Движение 21", не може да се каже, че на изборите тя ще получи същите 20% от гласовете, както не може да се твърди, че и кандидатът на БСП Румен Радев ще вземе 18 на сто от тях.Падналите рейтинги на всички лидери на партии от Реформаторския блок правят изходната позиция на техния кандидат за президент Трайчо Трайков доста неблагоприятна. Лидерът на ДСБ Радан Кънев губи подкрепа заради двусмисленото си поведение.Що се отнася до позицията на патриотите, там е възможно одобрението за тяхната двойка да падне, заради различните позиции по външнополитически теми между партиите на кандидат-президента Красимир Каракачанов (ВМРО) и на вицепрезидента Явор Нотев ("Атака").При ДПС винаги резултатът на избори е по-висок от предварително прогнозирания, което се дължи на високата степен на мобилизация на електората на тази партия. Не винаги президентът печели с подкрепата на ДПС, но има митология, дори един страх, че това е така. За мен по-устойчиво е да се търси подкрепата на широк кръг граждани, включително и българските турци. Тогава има стабилност.Очаквам интересът към референдума да е по-слаб от заявения (51.4% от анкетираните). Със сигурност може да се каже и че изборите ще предизвикат повече интерес от допитването. Въпреки, че беше прието гласуването да е задължително, минимален брой хора са наясно с това."Ако главният прокурор си вършеше работата, министър-председателят отдавна да е излежал първата си присъда."Минчо Спасов, кандидат за вицепрезидент на Татяна Дончева


description: Специализираните кредити в новия етап на програмата за енергийно обновяване на жилища REECL ще се дават от Банка Пиреос и ОББ

title: ЕБВР отпуска още 20 млн. евро за енергийна ефективност в домовете

maintext:
Очаква се в програмата да се включи поне още една финансова институция, уточни директорът на ЕБВР за България Лариса Манастърли
© ГЕОРГИ КОЖУХАРОВ
Разширява се обхватът от дейности, които могат да бъдат подпомогнати.
Европейската банка за възстановяване и развитие (ЕБВР) ще предостави нови 20 млн. евро за финансиране на проекти за енергоспестяващи мерки в жилищния сектор в България. Средствата се отпускат по специализираната Програма за енергийна ефективност в дома (Residential Energy Efficiency Credit Line, REECL), която работи в България от есента на 2005 г.В четвъртък от ЕБВР обявиха откриването на новия, трети, етап на програмата, който ще продължи до 2019 г. и ще допринесе за подобряването на енергийната ефективност в домовете на около 4000 домакинства. На първо време в него ще участват две партниращи финансови институции, които ще отпускат целевите кредити – Банка Пиреос и Обединена българска банка, които ще разпределят кредитен ресурс от съответно 10 и 5 млн. евро. Очаква се в новия етап да се включи поне още една финансова институция, уточнява директорът на ЕБВР за България Лариса Манастърли.При успешното изпълнение на проект по програмата кредитополучателите могат да получат обратно безвъзмездна помощ в размер на между 10 и 20% от главницата по заема – в зависимост от сложността на проекта и от това дали става въпрос за еднофамилни или двуфамилни къщи или за многофамилна сграда. За тази цел в третия етап на програмата REECL са предвидени 4.4 млн. евро, които са осигурени от Международния фонд "Козлодуй".От тази година за финансиране по програмата освен индивидуални домакинства и сдружения на собственици на жилища ще могат да кандидатстват и компании, предоставящи различни услуги като електроснабдяване, газоснабдяване, професионални домоуправители и др. Отпускат се както необезпечени потребителски заеми, така и инвестиционни и ипотечни кредити.Размерът на финансирането варира от 500 до 100 хил. лв., а сроковете за погасяване са до 10 години за потребителските и до 20 години за ипотечните заеми. Лихвените проценти в ОББ са фиксирани – 9.95% при превод на работна заплата и 10.95% без превод на работна заплата, като заемите са само потребителски. В Банка Пиреос лихвените проценти се определят на базата на шестмесечен SOFIBOR + надбавка и към момента са 8.95% за потребителски заеми за проекти в многофамилни сгради, 7.95% за необезпечен кредит за проекти в едно- или двуфамилни къщи (с РЗП до 500 кв.м) и 5.95% за ипотечен кредит.Обхватът на дейностите, които могат да бъдат подпомогнати, също е разширен. Досега REECL финансираше мерки като инсталиране на енергоспестяваща дограма, изолации на стени, подове и покриви, газови котли, ефективни печки и котли на биомаса, слънчеви нагреватели за вода и термопомпени климатични системи. Сега вече по програмата ще се отпускат и заеми за изграждане на фотоволтаични системи, рекуперативни вентилационни системи, абонатни станции и сградни инсталации, газификационни системи и инсталиране на енергоефективни асансьори.Друга съществена новост е добавянето на възможност за кредитиране на енергоспестяващи мерки в новостроящи се сгради. По този начин ще се стимулира строителството на сгради, които постигат доста по-добри характеристики по отношение на енергийната ефективност в сравнение със заложените в нормативните изисквания прагове. Става дума за сгради от най-високи класове – Б, А, А+, обясни Борис Петков, който е консултант по REECL.За близо 11-те години откакто програмата работи в България, по нея са отпуснати заеми за 83 млн. евро, с които са финансирани проекти на над 53 хил. домакинства. Предоставената до момента безвъзмездна помощ е 20.2 млн. евро.Направените със средства от REECL подобрения в енергийната ефективност на жилищата в страната са допринесли за спестяване на 238 мВтч енергия, а въглеродните емисии, свързани с потреблението на енергия в домовете, са намалели с 247 тона на годишна база, посочват от ЕБВР.Около една трета (36%) от изпълнените проекти са били за термопомпени системи, а 29% от финансирането е използвано за енергоспестяващи прозорци. Значителен интерес се наблюдава и по отношение на различните мерки за топлоизолация, а през втория период на програмата от ЕБВР отчитат повишен интерес и към изграждането на отоплителни системи на биомаса, основно на пелети.

fasttext_language: bg


description: За новата си самостоятелна изложба световно известният български художник Недко Солаков се отдава на природата, с което сякаш се стреми към извора на...

title: 20 въпроса: Недко Солаков

maintext: За новата си самостоятелна изложба световно известният български художник Недко Солаков се отдава на природата, с което сякаш се стреми към извора на модерното изкуство – пленера, рисуването "навън", на открито, натурата. Прекарва 12 дни в разходки из горите край село Борики, Габровско, изминавайки 147 км и 450 м и създавайки по една рисунка на ден. Изложбата "Природа" ще се открие на 23 септември от 20 ч. в галерия SARIEV Contemporary (Пловдив) в присъствието на художника. Откриването е част и от програмата на фестивала Нощ/Пловдив 2016.Някакъв по средата. Мога да бъда a real pain in the ass, но мога да бъда и много добър, даже пухкав човек. Зависи от отсрещната страна.Че не сме сами във Вселената. Внася известно успокоение.Когато ми хрумва история/идея. Напоследък това става на работната маса в едно от ателиетата ми, където правя рисунки с истории. Преди идеите ми хрумваха на различни места, записвах си ги на всякакви листчета, например билети от музеи (обикновено отивам до пазачите, да речем, в Kunsthistorisches Museum във Виена, и помолвам да ползвам химикалките, стърчащи от джобовете на униформите им). Явно остарявам, след като сега историите ми хрумват предимно на маса.Да бъдеш максимално искрен. И да можеш да го материализираш/визуализираш, разбира се.Разказвам истории, сам си ги измислям, искаш ли да ти измисля една?Филмиииииии! Movie маниак съм. Когато пътуваме с жена ми, винаги нося поне петдесет блурея. Отделно Netflix, чиято селекция е различна в отделните държави. Разтапям се да съм сам в салона (винаги на четвъртия ред по средата), в кино "Арена Младост", на дневна прожекция, в работен ден. И да ходя по горите, сам. Ако съм по-високо в Балкана, си нося и спрей против мечки (гризли, няма като за нашите в оръжейните магазини). На два пъти им чувах ръмженето, но не се стигна до спрей.Природата, обожавам да ходя по горски пътеки, където почти никой не минава.Хубавата смешка. Няма значение дали е виц, абсурдна история или политическа кретения.Че много хора вече не могат да свържат двата края, наивно вярвайки, че това ще отмине от само себе си.Простащината и лъжата.Сноудън.Все още ми хрумват истории.Понякога наранявам най-близките си хора. Нервен съм.Скромен съм – ще се задоволя с наличния.Рисунките със специални истории за рождените дни на дъщеря ми и снаха ми.Gmail, artforum.com, FacebookАми тук. Ако съм искал другаде, да съм го направил. Пътуваме много, но винаги се връщаме.На жена ми, децата ни, техните партньори и, разбира се, на внуците.Много са.Не съм сигурен в точността на цитата, но като студент в Художествената академия много ми хареса една мисъл на Хемингуей, която истински оценявам на по-стари години: "Работи дотогава, докато твоите слабости се превърнат в твои особености." Все още работя.


description: Търговските вериги доминират пазара, но расте интересът към модела "директно от производителя"

title: Скъсяваме пътя на храната

maintext:
Като място за срещи на хората, които се стремят да консумират качествена храна, и тези, които я произвеждат, се наложиха и фермерските пазари
© Надежда Чипева
Отговорът на въпроса какво ядем до голяма степен зависи и от продължението му - откъде си го купуваме. А тук няма съмнение в доминацията на търговските вериги в най-разпространените им формати - хипермаркети и дискаунтъри. За десетте години, откакто са на българския пазар, делът им от пазара на бързооборотни стоки достига до 42% заедно със супермаркетите. А в резултат делът на продажбите през минимаркетите се свива от 50% през 2005 на 27% през 2015 г., отчита проучване на GfK, представено по време на конференцията Retail in Detail миналата година. С експанзията на веригите значително нараства и делът на продуктите, които потребителите пазаруват на промоция (от 2% през 2005г. до 17% през 2014г.), както и този на собствените им марки, посочи на събитието директорката на "Потребителски панел" в "GfK България" Весела Калчишкова. Друга промяна, която отбеляза маркетинговата агенция, е, че българските потребители пазаруват по-рядко през седмицата, но пък за повече пари. А интернет и мобилните устройства съвсем естествено се наместват във всекидневието ни и когато става дума за пазаруването."Търговските вериги със сигурност дават повече път на промишлените храни, но аз мисля, че в прословутия дебат веригите срещу квартални магазинчета тенденцията би следвало да бъде кварталните да стават все по-специализирани в по-натурални храни, бутикови храни, произведени от малки производители", казва Богомил Николов от Асоциация "Активни потребители".В столицата това вече се случва и от ъглите на жилищните сгради все по-често надничат млекарници, пекарни и месарници. Някои от тях дори успяха да увеличат броя на обектите си из града като млекарница "Добрев" или магазините на мандри "Равно поле" и "Вършец". Според собственика на такъв специализиран магазин за млечни продукти "От фермата" д-р Ярослав Димитров "разочарованието, неяснотата за състава и методите на производство отблъскват потребителите и те търсят спасение в специализираните магазини, където, предполага се, връзката с производителите е ясна и под контрол".И все пак това си остава бутикова тенденция, движена от една по-любопитна градска публика, която търси и преживяване в контакта с производителя, иска да научи повече за "занаятчийския" момент в производството на храната си и цени труда и усилията, вложени в нея. Като място за срещи на хората, които се стремят да консумират качествена храна, и тези, които я произвеждат, се наложиха и фермерските пазари, които също се множат на различни места в по-големите градове в страната. "Първият фермерски пазар отвори преди три години в Пловдив. Сега вече са толкова много, че не можем да ги преброим", припомняГергана Кабаиванова, управителка на фондация "ЛокалФууд.Бг" и една от основателките на първите фермерски пазари в страната. Тя ги описва едновременно като културни събития, които развиват ценностите за разнообразната и качествена храна, както и справедливост към тези, които я произвеждат. И от друга страна, като инициативи, които насърчават предприемаческия дух "у най-малките, подритнатите от закона производители и търговци". Но най-важният ефект, подчертава тя, е, че фермерските пазари дават място за пазарни проучвания на най-дребните предприемачи и силно ги стимулират да стартират легален бизнес. "Повярвайте ми, за да оцелеят в тази битка е нужно огромно усилие, резултатът от което е хубава храна на трапезата ни", казва Кабаиванова и добавя: "Истинският смисъл на фермерските пазари е именно в това - да развиват гастрономическа култура, свободен граждански дух и да подкрепят реално малките бизнеси."


description: Силното предлагане в региона и ниските цени на горивата доведоха до спад от 46%

title: Износът на електроенергия се сви почти наполовина

maintext:
Вътрешното потребление на електроенергия намалява с 2% заради меката зима, а вероятно и заради мерки за енергийна ефективност
© НАДЕЖДА ЧИПЕВА
През 2015 г. една трета от изнесената енергия е от транзитиран през страната чужд ток към Турция и Гърция.
"Булгаргаз" иска лек ръст в цените от октомври
Държавният газов доставчик "Булгаргаз" е предложил на Комисията за енергийно и водно регулиране природният газ да поскъпне с 3.27% от октомври, или с 9.2 лв. за 1000 куб. метра, съобщиха от пресцентъра на дружеството. Според компанията необходимостта от повишение се дължи на очакваните по-високи цени за доставка на синьо гориво през четвъртото тримесечие на годината, както и на курса на лева към щатския долар.
Поскъпването на природния газ от октомври, макар и минимално, реално ще е първото увеличение на цената от началото на годината, когато тя беше с 30% по-висока. През миналата година кумулативното намаление на цената също беше около 30%. Или ако в началото на 2016 г. цената беше над 600 лв. за 1000 куб. метра, след серията намаления и малкото предстоящо увеличение газът пак ще е наполовина по-евтин.
Очакванията на производителите и търговците, че високите летни температури ще неутрализират драстичния спад на износа на електроенергия от началото на тази година, не се оправдаха. Към началото на септември от България към външни пазари е изтъргувана с 45.7% по-малко енергия в сравнение със същия период на 2015 г. Причината - в региона предлагането е голямо, а оттам и цените са ниски, като основен конкурент на страната е Румъния. Влияние оказват и евтините горива. Така годината със сигурност ще е по-слаба от 2015 г., когато нетният ръст в износа беше 11%.Малко компенсиране на срива все пак има - към април този спад беше 56.4%, но големият минус си остава. Традиционно лятото потреблението се вдига, а оттам и цените, като по наблюдения на търговци този сезон увеличението е било с 3-4 евро на мегаватчас в сравнение с пролетта.Любопитно е и че има и спад в потребеното количество на местния пазар - с малко над 2%. При положение че икономиката расте, това би следвало да значи, че предприятията и/или домакинствата са станали поне малко по-енергийно ефективни. Влияние оказва и меката зима, заради която домакинствата са консумирали по-малко ток.Намалението на износа има сериозно отражение и в производството на електроенергия, която също отбелязва спад от 12.28% за периода. При възобновяемите енергийни източници (ВЕИ) най-сериозно това се вижда при големите водноелектрически централи, които са собственост на Националната електрическа компания (НЕК). Там намалението на производството е 29.4%. При останалите ВЕИ най-голямо намаление има при вятърната енергия, докато при слънчевата то е минимално. Производството на енергия от биомаса е единственото, което отбелязва значителен ръст, дължащо се на пуснатите нови мощности (виж таблицата).Спадът на производството се отрази негативно и върху резултатите на основните държавни производители за полугодието НЕК, АЕЦ "Козлодуй" и ТЕЦ "Марица-изток 2", което ще се види и в годишните им резултати. Например НЕК отчете с близо два пъти по-ниски приходи от продажби на свободния пазар (59 млн. лв.) за полугодието на 2016 г. спрямо това на миналата година.Подобна е ситуацията и при АЕЦ "Козлодуй", при която намалението от продажби на свободния пазар е 16% (63 млн. лв.). ТЕЦ "Марица-изток 2" също отчита намаление на приходите си от продажби със 7.87%, но то се дължи по-скоро на намалените количества за регулирания пазар.Пазарните условия в региона естествено не зависят от местните производители и търговци. Причината за спада в износа, от една страна, са ниските цени на горивата, които пряко свалят тока от газовите централи, и голямото предлагане, обобщи пазарната среда Мартин Георгиев, председател на Асоциацията на търговците на електроенергия в България (АТЕБ). Но неговите наблюдения през последните месеци сочат, че заради леко повишената цена в региона българският износ става по-конкурентен.От другото секторно обединение - "Асоциация свободен енергиен пазар", сочат като причина за спада налаганата цена за достъп и пренос за количествата електроенергия, предназначени за износ. Такива цени не се дължат в другите европейски държави и България следва да ги премахне възможно най-бързо, смятат от организацията. Факт е обаче, че тези такси съществуваха и преди година, когато износът растеше.Допълнителни икономически пречки пред сделките за износ на електроенергия са тромавата и бавна процедура по възстановяване на ДДС, отнемаща в България минимум около 5 месеца, допълват от "Асоциация свободен енергиен пазар". За сравнение, в Сърбия и Македония възстановяването на ДДС става в рамките на един месец. Това допълнително намалява конкурентоспособността на българските търговци на електрическа енергия. "При такива условия няма икономически интерес да се извършва износ на българска енергия, прави се масово транзит", допълват още от там.Изнесената от България електроенергия включва и транзита от други държави. През 2015 г. около една трета от износа се дължи на тези потоци, които са основно от посока Румъния към Гърция и Турция. Така реално ръстът на българската енергия за 2015 г. спрямо 2014 г. се редуцира до 11%. Това се вижда в данните от годишния доклад на Комисията за енергийно и водно регулиране (КЕВР) до Европейската комисия. Според тях през 2015 г. българската електроенергия за износ е била 10.6 млн. мегаватчаса при общо изнесени 14.7 млн. мегаватчаса. Годишното брутно производство в страната е 47 млн. мегаватчаса. Търгуваните количества на свободния пазар в страната пък са 12.3 млн. мегаватчаса, което е увеличение с 8.8% спрямо 2014 г.През 2015 г. регулаторът е лицензирал 18 нови дружества за търговия с електроенергия, с което общият им брой става 144, става ясно от доклада. Крайните клиенти, които са сменили доставчика си към края на 2015 г., са 13.4 хил. лв.


description: Интервюто с Цветан Василев е част от търсенето на истината за модела "КТБ". Другата част - Делян Пеевски, предпочита режисираната тишина

title: Виж кой говори и виж кой мълчи

maintext:
към адвокат Александър Ангелов, като представител и лице за контакт с Делян Пеевски, но той категорично отказа. Такава покана е отправяна многократно към самия Пеевски лично или през други хора. Явно идеята за нережисирани въпроси не му допада.
След публикуването на интервюто в "Капитал" с Цветан Василев , се случиха две неща: всички институции, които поне косвено трябва да имат интерес от няколко конкретни казуса, споменати в него (ДАНС, прокуратурата, МС) запазиха пълно мълчание, а Делян Пеевски проговори.В любимия си стил, в който писма стигат до определени медии, Пеевски обяви, че става дума за "преднамерено намесване на името ми ...и то след като публично обявих, че се оттеглям от активна дейност" и, че Иво Прокопиев (съиздател на "Капитал") и Радан Кънев (лидер на ДСБ) "припознават" Василев с политически цели. Това беше достатъчно, за да се задейства цялата останала пропагандна машина около депутата от ДПС. Медиите, които съзнателно пренебрегнаха интервюто, сега публикуваха не само писмото на Пеевски, но и творчески , с душа и сърце интерпретираха заветите от него. Основното им обвинение се фокусира в една теза - че с публикуването на интервюто издателят на "Капитал" Иво Прокопиев е "минал в един лагер с Цветан Василев" и двамата дружно (с малка помощ от - къде без тях- Радан Кънев и Протестна мрежа) сега ще свалят Бойко Борисов от власт.Няма смисъл да се обяснява защо това достатъчное нелепо - уви, то е поредното доказателство за унизителна злоупотреба с медиите. Последните няколко години имаше много примери за подобни действия от страна на Пеевски - показателни за неговата представа за журналистите и етичните стандарти. Затова не е никак изненадващо, че в редакциите, финансирани с пари от КТБ, интервютата са платен и договорен жанр, в който целите са различни от автентичните усилия да бъде намерена истината. Това, че разни издания, които преди спазваха правила, сега публикуват "позиции" и "интервюта", чиято единствена цел е да легитимират дневния ред на младия "бизнесмен", не означава, че всички гледат в това огледало. "Капитал" притежава най-вече репутацията и името си, което е защитавал дълги години в битки с различни власти, включително с неформалната, упражнявана от господин Пеевски. Даването на думата на Цветан Василев не е "припознаване" или индулгенция за банкера в изгнание, а важно парче от историята "КТБ", която трябва да бъде разследвана докрай.Дълги години "Капитал" беше единственият глас в българската медийна пустиня, който разследваше и пишеше за схемите в КТБ и начинът, по който Василев, Пеевски и техните политически съюзници използват като касичка банката. Пустиня, впрочем, финансирана активно с пари от КТБ и управлявана от Пеевски. И същите тези издания атакуваха банката, когато дойде моментът тя да бъде фалирана. Да кажеш, че името ти е "намесено" в тази история от Василев, чрез интервю в "Капитал", е не само трагикомично, а нагло. Също така нагло е да смяташ, че понеже си се оттеглил (ако наистина е така) от активна дейност, вече не носиш отговорност за нещата, които си правил доскоро, въпреки грандиозните щети, които те са нанесли на държавата и обществото. Такава идея най-вероятно се върти в главата на господин Пеевски и неговите доскорошни партньори, но това минало не може да бъде погребано толкова лесно.Това интервю се случи в резултат на година работа по проекта "Досиетата КТБ" , който е движен от три неправителствени организации - Център за либерални стратегии, Асоциация "Прозрачност без граници" и Програма "Достъп до информация" и в който участват и журналисти от "Капитал". Този проект има за цел именно разкриването и описването на цялата хронология на модела "КТБ" - от възхода до срутването му. Тази хронология е толкова всеобхватна, толкова мръсна и свързана с толкова много откраднати пари, че е нормално да буди параноя при всеки опит да се търси справедливост.Василев дълго време отказваше среща и отне много време и убеждение през различни канали, за да проговори. Нещата, които казва, са достатъчно важни и конкретни, за да искат реакция от други органи, извън журналистиката - например ремонтите на базите на Държавния резерв. Липсата на такава реакция е разочароваща и повече от показателна. Мълчанието и опитите за дискредитиране на интервюто с медийната кампания, която тече в момента показват само едно - съучастниците на Цветан Василев в грабежа "КТБ" не само са много, но и продължават да са на власт. Нищо чудно и в момента да монтират ново кранче, с което да източват публични пари. Или просто да са легнали под стотиците други, по-малки, през които тихо, но постоянно капят бюджетни средства и еврофондове.Впрочем, покана за разговор от "Досиетата КТБ" е имало и още има


description: Целта на компанията е да събере 350 млн. евро от първичното си публично предлагане

title: Takeaway.com става поредният европейски "еднорог" с оценка над 1 млрд. долара

maintext:
Takeaway.com изостава от основния си конкурент в Германия Delivery Hero
© Капитал
На пазара на онлайн поръчки на храна може да се окаже, че няма много място за повече от един играч, заради което компаниите се опитват да се наложат като лидер във всяка държава, до която имат достъп. Това води до остра конкуренция, като по-рано през годината изпълнителният директор на Delivery Hero Никлас Йостберг нарече пазара в Германия "кървава баня". В същия бизнес оперират GrubHub и британската Just Eat, като пазарът не спира да расте и все повече хора предпочитат да си поръчат храна за вкъщи чрез интернет, отколкото през телефон. Холандският и белгийският бизнес на Just Eat беше купен от Takeaway.com по-рано през тази година, като холандската компания ще изплати на Just Eat 22.5 млн. евро.
"Радваме се да обявим нашето първично публично предлагане в понеделник. Това е важна стъпка напред за нас. Осъзнаваме потенциала, който имаме, и сме напълно подготвени за това да излезем на борсата", казва Джитсе Гроен, основател и президент на Tekaway.com. "Нивото на интерес, което виждаме от страна на инвеститорите досега, е много обнадеждаващо", добави той.
Гроен, който основава компанията през 2000 г., ще запази 95% от акциите си.
Бизнесът на Takeaway.com се конкурира с Delivery Hero не само в Германия, но и в Полша, а с Just Eat компанията се съревновава и във Франция и Швейцария. Проблемите за Takeaway.com идват от това, че на сайта си компанията предлага достъп до менютата само на 30 хил. ресторанта. За сравнение, Just Eat предлага достъп до над 66 хил., а Delivery Hero – над 300 хил. Takeaway.com ще трябва да се справи с изоставането си, като в същото време ще трябва да изплаща кредити, възлизащи на 20 млн. евро.
Takeaway.com, изглежда, ще стане поредният стартъп бизнес в Европа, оценен на повече от 1 млрд. долара, като така ще се присъедини към групата на така наречените еднорози. Базираната в Амстердам онлайн платформа за поръчка на храна обяви, че индикативната цена на акциите й ще бъде в диапазона между 20.5 и 26.5 евро. Така пазарната капитализация на Takeaway.com ще бъде между 904 млн. и 1.1 млрд. евро, което ще я направи част от все по-широкия списък на европейски "еднорози". Приходите от първичното публично предлагане ще финансират разширението на компанията в Германия, където тя е в сериозна конкуренция с Delivery Hero за лидерската позиция на пазара.Въпреки че групата е изключително успешна в Холандия, където работи на печалба, заради бизнеса в Германия е завършила на загуба през миналата година. Приходите й през изминалата година са били 77 млн. евро, а загубата - 13.8 млн. евро. Целта на Takeaway.com е да си осигури 350 млн. евро от първичното публично предлагане.


description: Той е подкрепен от своята партия АБВ, както и от лявоцентристката коалиция, инициирана от Георги Първанов. В нея участват още Движение "Гергьовден" и...

title: Ивайло Калфин отново е кандидат за президент

maintext:
© Надежда Чипева
На изборите през 2011 г. Калфин беше издигнат от БСП.
Според хора от левицата АБВ се е спряла именно на варианта да издигне бившият социален министър за кандидат-президент, за да отклони гласове от ген. Радев, съобщава "Дневник".
Той е подкрепен от своята партия АБВ, както и от лявоцентристката коалиция, инициирана от Георги Първанов. В нея участват още Движение "Гергьовден" и партиите ГОРД, "Партия на Зелените" и "Български лейбъристи", а името ѝ е "Калфин - президент". Номинацията за вицепрезидент на коалицията ще стане ясна до 26 септември. До кандидатурата на АБВ се стигна след като преговорите за общ ляв кандидат с БСП пропаднаха в последния момент и Румен Радев бе номиниран само от "Позитано" 20.


description: Вторият кандидат внася депозит от 1.2 млн. лв., но пропуска да се яви на търга за огромния обект в Бояна

title: Компания без бизнес история приватизира дипломатически имоти за милиони

maintext:
Най-атрактивен в пакета имоти е дипломатическият клуб "Бояна", който е с терен от 7.2 хил. кв.м, останалите три обекта са магазин, ресторант и сграда в квартал "Изток".
© Google Earth
Връзка на депутата се открива и с втория кандидат в търга.
"Приор" познава дипломатическия имот - според публикации в медиите от 2011 г. компанията печели 10-годишен наемен договор с цена от 14 хил. евро на месец. Дружеството е собственост на 75-годишния Христо Кацаров. Той участва и в строителната "Валекс", която беше получила огромен договор за строителство на съдебна палата във Варна за почти 100 млн. лв. в края на управлението на тройната коалиция, но проектът беше прекратен.
От миналата година старозагорският купувач има сайт, на който пише, че "Основната дейност на фирмата е цялостна интернет реклама на европейско ниво.
Парите от сделката, ако бъдат платени, ще отидат по сметка на държавната компания АДИС. После поне част от тях могат да влязат в бюджета като дивидент.
Какво се продава
След дълги опити да се продаде цялото дружество АДИС и съпротива на външното министерство се стигна до първата доза предложени имоти. Първоначалната идея е всеки да се продава отделно, защото това е начинът да се получи повече конкуренция и по-висока цена. Но пак започва натиск да се спре продажбата на един от обектите, затова те са групирани и бързо предложени.
Най-атрактивен е дипломатическият клуб "Бояна", който е с оценка около 5 млн. лв. за своя терен от 7.2 хил. кв.м, от които 6600 кв.м в регулация. В пула влизат и магазин от почти 1200 кв.м на ул. "Райко Алексиев" в кв. "Изгрев", който сега е нает от веригата "Фантастико". Третият обект е ресторант от 270 кв.м на същия адрес в София, в който поне преди време е имало механа "При Яфата". Четвъртият имот е сграда, бивше посолство, от 650 кв.м и терен 755 кв.м на ул. "Чарлз Дарвин" 4, отново в квартал "Изток".
Първата по-едра продажба на Агенцията за приватизация за годината е, меко казано, странна - тя е за много атрактивен пакет от имоти, който привлича интереса само на 2 кандидати, единият внася депозит, но странно не се явява на търга. И дипломатическият клуб "Бояна" заедно с още три имота в квартал "Изток" отиват в новоучредена компания на трима млади старозагорци. Те естествено нямат други участия и връзки, но явно цената от 8.5 млн. лв. не ги притеснява. Според публикация на clubz.bg зад сделката стои интерес на Делян Пеевски, като цитират правителствен източник. Това поне на този ранен етап не може да се докаже с документи.Търгът на агенцията привлича интереса само на трима кандидати: "Май риал естейт" (свързана със строителната "Джи Пи груп"), софийската "Приор" и старозагорската "Ексклузив уеб дизайн". Последните две внасят депозит от 1.2 млн. лв. Но изненада в деня на търга "Приор" просто не се явява и така остава един ексклузивен кандидат. Няма доказателство, че действието е съгласувано, но е най-малкото нелогично.През "Валекс" се вижда, че Кацаров има връзка с Пеевски. През 2009 г. "Валекс" купува от Любомир Павлов терени, които после продава на свързаното с депутата от ДПС дружество "ИПК Родина 1". На тази земя по-късно ще се изгради новата печатница на Пеевски.Старозагорският победител е регистриран преди няма и година с капитал 3 лв. По лев дават Ванеса Тодорова (на 21 години), която е и управител, Димитър Йорданов (20 г.) и Йордан Йорданов (24 г.). Те не са ползвали адвокат за регистрацията и оттам не могат да се намерят връзки. Никой от тримата не се явява на търга в Агенцията за приватизация, там отива техният пълномощник Светлана Дамянова Дамянова. Тя също няма участия, не е и регистриран кандидат."Exclusive Web Design" предоставя информация за български фирми и свободно практикуващи лица, които имат възможността да представят дейността си на челни позиции при търсене в Google."На 28 септември ще стане ясно дали компанията ще плати цената. Ако не - ще загуби депозита си. Ако платят със собствени или заемни средства, агенцията трябва поиска проверка, но ако е изцяло с банков заем - такава не е нужна.По информация на "Капитал" депозитите за участие са били преведени от Първа инвестиционна банка и СИБанк, като не е ясно кой кандидат коя институция е ползвал.


description: Иран отхвърли предложението на Саудитска Арабия да ограничи производството си в замяна на ограничаване на доставките от Рияд. Така надеждите на...

title: Сделката за ограничаване на добивите на ОПЕК изглежда все по-невъзможна

maintext: Иран отхвърли предложението на Саудитска Арабия да ограничи производството си в замяна на ограничаване на доставките от Рияд. Така надеждите на спекулантите, че производителтие ще намерят компромис помежду си, се оказаха напразни, посочва Reuters. Днес представителите на ОПЕК имат неформална среща. Петролният министър на Иран заяви: "Сега не е време за взимане на решения. Ще се опитаме да вземем решение през ноември (30-ти)". В резултат цените на петрола се понижиха, като брент е 45.9 долара за барел, а американският WTI се търгува за 44.6 долара.Информацията е актуална към 10.15 часа


description: Приходите на компанията са нараснали до 8.6 млрд. долара през второто фискално тримесечие

title: Oracle очаква по-ниски приходи заради свиването на бизнеса във Великобритания

maintext:
© В© Jana Asenbrennerova / Reuters
Компанията продължава с плана си за преминаване предимно към облачни услуги.
"Това са най-добрите лоши новини, които можете да получите", казва един от главните изпълнителни директори в компанията Марк Хърд в изявление към инвеститорите. По негови думи компанията не е направила правилните изчисления за резултатите си. Тенденциите в облачния бизнес в САЩ са той да се развива много по-бързо, отколкото навсякъде другаде, което е довело до необходимостта от плащане на по-високи данъци в страната.
Компанията очаква постъпленията от облачните услуги през това тримесечие да нараснат със 78 до 82% при 77% през отминалото. Въпреки разрастването на облачния бизнес той все още отговаря за едва 11% от общите приходи на компанията. Традиционната й дейност със софтуерно лицензиране е отбелязал спад с 11%
за тримесечието
, което усилва недоверието
на инвеститорите. През юли Oracle обяви, че ще купи компанията NetSuite за 9.3 млрд. долара, за да може да се конкурира по-успешно в облачните услуги с Workday и Salesforce.
Сафра Катц, другият главен изпълнителен директор на Oracle, коментира пред инвеститорите, че заради резултатите те ще загубят по 6 цента от възвращаемостта на акция. Крайните резултати на Oracle са приходи от 8.6 млрд. долара за второто тримесечие, което ръст от 2% спрямо същия период на миналата година. Печалбата за периода е била 1.83 млрд. долара при 1.75 млрд. година по-рано.
Американската софтуерна компания Oracle понижи прогнозите си за приходите през текущата фискална година. Причината е спадът на бизнеса във Великобритания след вота за излизане на страната от Европейския съюз, както и по-високите корпоративни данъци, които трябва да плати в САЩ, съобщава Financial Times. Ръководството й обаче са оптимисти за бъдещето, като според мениджърите преминаването на компанията към предимно облачни услуги върви по план и се увеличават прогнозите от приходи от този бизнес.Очакванията за по-ниски годишни приходи изтриха 3% от пазарната капитализация на Oracle. От Wall Street гледат изкъсо възможностите на компанията да продължи да изпълнява успешно плановете си за преминаване от традиционния софтуер към облачни услуги на абонамент. В момента инвеститорите са настроени по-скоро оптимистично, след като приходите от облачни услуги на компанията са единствените, които отбелязват растеж.


description: Специалистът в планирането на градската среда ще представи идеите си за подобряване на публичните пространства

title: Датският архитект Ян Геел идва в България за One Architecture Week

maintext:
"Градовете трябва да призовават урбанистите и архитектите да засилват пешеходството като интегрирана градска политика за развиването на оживени, безопасни, устойчиви и здравословни градове", смята Ян Геел.
-----
Снимката се разпространява под лиценз CC BY-SA 2.0
© Gene Driskell, Atlanta, GA [Flickr (CC BY-SA 2.0)]
Проектът на Gehl Architects за преобразяването на улица "Ню роуд" в британския град Брайтън в съответствие с концепцията за споделените пространства е отличен през 2009 г. от местната обществена компания Civic Trust Awards.
-----
Снимката се разпространява под лиценз CC BY-SA 2.5
Фотограф: DeFacto
Датският архитект и експерт в планирането на градските пространства Ян Геел ще е специален гост на предстоящото девето издание на One Architecture Week. Тази година фестивалът за съвременна архитектура и градска среда ще се проведе от 30 септември до 9 октомври в пловдивския квартал "Тракия", който е третият по големина панелен комплекс в България.Геел, който е автор на редица публикации, посветени на градските пространства, ще представи в Пловдив книгата си "Градове за хората", която е преведена и на български. Той е работил по проекти за подобряване на градската среда в Копенхаген, Стокхолм, Лондон, Аман, Мелбърн, Сан Франциско, Ню Йорк и др. Сред водещите идеи в работата му е концепцията за публичното пространство в градовете като човешко право. "Културите и климатът по света са различни, но хората са еднакви – събират се в публични пространства, ако им осигурите добри места, където да го правят", казва Геел.Според вижданията му всяка интегрирана политика в областта на общественото здраве трябва неизменно да включва предоставянето на добри условия за пешеходство и колоездене. "Градовете трябва да призовават урбанистите и архитектите да засилват пешеходството като интегрирана градска политика за развиването на оживени, безопасни, устойчиви и здравословни градове", смята датският архитект.Това е и съществена част от дейността на съоснованото от него студио Gehl Architects, което консултира градове с цел подобряване на обществените пространства и подпомага прехода от автомобилен към пешеходен и велосипеден транспорт, разказват организаторите от One Architecture Week, по чиято съвместна инициатива заедно с главния архитект на София Здравко Здравков и издателство "Жанет 45" Геел ще пристигне в България.Датският специалист е бивш професор в Кралската академия по изящни изкуства в родината си, а през 2016 г. е избран за куратор на датския павилион на архитектурното биенале във Венеция по повод 50-годишнината от началото на професионалната му дейност.Освен Геел традиционният за фестивала форум, който ще се проведе на 8 и 9 октомври, ще събере още 15 лектори от 13 държави, които ще споделят опита си във въвличането на граждани в измислянето и поддръжката на градската среда. Сред тях са професорът в Университета в Цукуба (Япония) и гостуващ лектор в "Харвард" Момойо Каиджима, директорът на Международния институт за нови градове в Алмейре (Холандия) Мишел Провоуст, асоциираният професор във Факултета по архитектура на Кралския технологичен институт в Стокхолм Тор Линдстранд, бившият програмен директор на Пилзен 2015 – Европейска столица на културата Иржи Сулженко и др. Лекциите ще бъдат разделени в четири панела – "Съседската общност", "Новите архетипи", "Политика в преход" и "Участие, образование и проучване".Пълната програма и още информация за One Architecture Week можете да откриете на сайта на фестивала


description: Институцията обяви, че ще таргетира дългосрочните лихвени проценти в страната. Мярката цели да задържи доходността на 10-годишните ДЦК на сегашните...

title: Йената отслабна след решението на централната банка

maintext: Институцията обяви, че ще таргетира дългосрочните лихвени проценти в страната. Мярката цели да задържи доходността на 10-годишните ДЦК на сегашните нива от около 0%. Йената поевтинява с 0.11% до 101.81. Еврото остава почти без промяна на 1.1157, а движение липсва и при паунда, който се котира на 1.2982. Швейцарският франк поскъпва с 0.22% до 0.9770 за долар. Инвеститорите се въздържат от резки движения и в очакване на решението на Фед.Информацията е актуална към 11ч.


description: Това се случва за първи път от февруари тази година, когато падна под това ниво. По време на днешната сесия нивото й достигна 7.03 млрд. лв. Оборотът...

title: Капитализацията на основния сегмент на борсата в София мина 7 млрд. лв.

maintext: Това се случва за първи път от февруари тази година, когато падна под това ниво. По време на днешната сесия нивото й достигна 7.03 млрд. лв. Оборотът също е висок за следкризисното състояние на борсата и достига 899 хил. лв. Основният индекс Sofix е на най-високото си ниво от началото на годината и за последните 12 месеца. По време на следобедната сесия във вторник се търгува с повишение от 1.49% до 494.89 пункта. С по над процент се движат и останалите индекси.Информацията е актуална към 15.30 часа


description: Разпродажбите при държавните облигации донесоха допълнителен смут

title: Европейските борси не показаха оптимизъм

maintext:
© JOHN GRESS;JOHN GRESS
Спад при основните индекси
Толкова от стойността си изгубиха и книжата на BNP Paribas, а тези на Arcelor Mittal се придвижиха към четвърта сесия на червено, поевтинявайки с 0.66%.
FTSE 100 се задържа на зелена територия в Лондон, покачвайки се с 0.18%. Акциите на четвъртата най-голяма верига за търговия на дребно Morrisons поскъпнаха с 8.26%. Компанията отчете 143 млн. паунда нетна печалба за второто тримесечие, 13.5% повече на годишна база. Euro Stoxx 50
изгуби 0.62%, запътвайки се към шеста поредна сесия на понижение. Емисията на Unicredit беше най-губеща сред европейските сини чипове, поевтинявайки с 3.46%.
Лекият суров петрол не може да задържи печалбите от европейската сесия. Суровината поевтиня с 0.55% до 43.37 долара за барел. Данните подкрепиха по-висока цена за WTI, след като в сряда запасите на частния сектор в САЩ отчетоха понижение от 559 хил. барела. Брент се разграничи от динамиката на WTI, поскъпвайки с 0.52% до 46.10 долара за барел. Очаква се в идните дни предлагането на петрол да се покачи, след като Либия и Нигерия се готвят да възстановят нарушеното си от вътрешнополитически фактори производство.
На валутните пазари доларът набра сили. Еврото поевтиня с 0.11% до 1.1238, а британският паунд изгуби нови 0.30% до 1.3197 за долар. Намерения на японската централна банка и правителството за разхлабване на монетарната политика обезцениха йената с 0.13% до 102.56, а швейцарският франк се движеше почти без промяна на 0.9736 за долар.
Европейските индекси останаха предимно на червено, запътвайки се към пета поредна сесия на понижение. За това не помогна разпродажбата при държавните ценни книжа и други инструменти с фиксирана доходност, която беляза пазара в изминалите дни. Поредицата от новини за допълнително разхлабване на монетарната политика в Япония доведе до излизането на множество инвеститори от пазара, а доходността на 10-годишните ДЦК на американското правителство се покачи до 1.71% и цената им се понижи. Несигурността на пазара се отрази и на акциите, като общоевропейският индекс Euro Stoxx 600 се понижи с 0.12% към 16.30 ч. българско време, а FTSEurofirst 300 изгуби 0.04%.Във Франфурт DAX се понижи с 0.24% малко преди края на сесията, като губещите оглави емисията на Bayer. Акциите на германската компания в сряда поскъпнаха с над 3%, след като стана ясно, че финализира придобиването на американската Monsanto. В четвъртък книжата елиминираха по-голямата част от напредъка, поевтинявайки с 2.11%. Емисията на E.ON продължава понижението на цената си след раздялата с Uniper, губейки нови 1.53% от цената си. Френският водещ индекс САС 40 се понижи с 0.46%, след като акциите на енергийната компания Engie поевтиняха с 1.5%.Към всеобщия спад се причислиха и ценните метали, като златото поевтиня с 0.90% до1314.75 долара за тройунция, а среброто изгуби 0.80% до 18.913 долара.


description: В речта си за състоянието на съюза председателят на ЕК поиска още 200 служители на Frontex на българската граница

title: Жан Клод Юнкер: Съществуването на ЕС не е под риск

maintext:
Юнкер заяви, че Европа трябва да адресира проблемите с младежката безработица и да защити своята стоманодобивна индустрия от китайския дъмпинг.
© Vincent Kessler
Председателят на Европейската комисия (ЕК) Жан-Клод Юнкер използва годишната си реч за състоянието на съюза, за да се опита да излекува разломите, отворили се в ЕС по отношение на бежанците и да предупреди страните-членки, че предстоят критични месеци, в които трябва да бъде инжектиран нов смисъл в разтърсения от Brexit европейски проект. В обръщението си пред Европейския парламент Юнкер направи жест към страните от Централна и Източна Европа, които остро се противопоставиха на плановете за разселване на бежанци от препълнените лагери в Гърция и Италия. Той обеща, че ще призове държавите да намерят компромис между тези, които са твърдо против схемата за релокация и онези, които настояват, че тя е част от европейската солидарност. "Солидарността не може да бъде наложена насила," заяви Юнкер.
Той посочи, че абсолютен приоритет на ЕС трябва да бъде гарантирането на сигурността, включително опазването на границите. И поиска
Този ангажимент вече бе поет от Юнкер в писмо до премиера Бойко Борисов от 13 септември. Докато председателят на ЕК обещаваше това в Страсбург, от ГККП "Лесово", където е заедно с унгарския си колега Виктор Орбан, Борисов поиска от ЕС незабавно 160 млн. евро за охрана на българските граници.
Криза, но не фатална
"Нашият ЕС е, поне отчасти, в екзистенциална криза. ... Но съществуването на ЕС не е под риск," каза Юнкер. Той наблегна на това, че държавите-членки невинаги са единни в своите политики. "Много често се случва да има пукнатини. Много често се стига до удобна фрагментация там, където трябва да има съюз. Популизмът не решава проблемите. Напротив, популизмът ги създава. Против това трябва да се броим."
Великобритания да напуска час по-скоро
Председателят на ЕК изрази твърдост по отношение на Brexit и призова Великобритания да стартира процедурата по напускане на ЕС час по-скоро. "Уважаваме решението на Великобритания, но ЕС не е застрашен от това. Бихме били щастливи, ако молбата за излизане от съюза на Великобритания постъпи час по-скоро, за да спре нарастващата несигурност и за да можем да уточним наново отношенията си с Великобритания, които трябва да останат приятелски." За предстоящите преговори обаче Юнкер предупреди Лондон да не очаква достъп до единния пазар без да зачита неговите правила, включително свободното движние на хора. "
Тази нова организация на отношенията означава, че само онзи, който уважава социалните права, може да участва в свободния вътрешен пазар.
"
Превозни средства и граничари за България
По повод миграционния натиск по външните граници на ЕС Юнкер заяви, че е необходимо да се въведе по-строг граничен контрол, за да може да има пълна информация за това кой пресича границите на съюза. "Tрябва да се знае кои лица пресичат границите. По тази причина ние вече отбраняваме границите си с помощта на новата агенция за гранична и крайбрежна отбрана", каза Юнкер. И допълни, че 100 от тези европейски граничари вече работят на терен в България. "
Федерика Могерини - външен министър
Председателят на Европейската комисия призова за утвърждаване на Върховния комисар по външната политика Федерика Могерини като единен външен министър на Европейския съюз. "
Срещу неплащането на данъци
Председателят на ЕК се обяви против използването на данъчни убежища с цел плащането на по-ниски данъци. "Равни възможности означава, че в Европа потребителите са защитени - срещу картели, срещу мощни компании. Това означава, че едно дружество, независимо дали малко или голямо, трябва да плаща данъците си там, където генерира печалба. В миналото ви обещавах, че моята комисия ще се бори срещу неплащането на данъци. Много от вас не ми повярваха, но ние го
бяви още, че ЕК ще продължи да настоява търговското споразумение с Канада да бъде сключено.
", каза той. Председателят на ЕК застана твърдо зад провеждането на антидъмпингова политика на съюза що се отнася до стоманодобива и подбиването на цените на стоманата заради свръхпроизводството в Китай. "Да си европеец означава да защитиш нашата стоманодобивна индустрия. Досега сме предприели 37 мерки срещу нелоялната конкуренция. Но трябва да положим повече усилия, защото свръхпроизводството е на път да намали работните места за европейците в сектора. Ние категорично трябва да отговаряме на дъмпинга срещу нас, както правят САЩ", допълни той.
"Искаме да запазим и селското си стопанство. Комисията винаги ще защитава своите фермери", посочи Юнкер. И допълни, че досега Комисията е отпуснала близо 1 млрд. евро помощ за млекопроизводителите, които бяха засегнати от санкциите на Русия срещу европейските селскостопански продукти. "Няма да приема млякото да бъде по-евтино от водата." Председателят на ЕК обяви още, че предстои комисията да приеме директива за извършването на командировки в рамките на съюза.
Работниците трябва да получават едно и също заплащане за един и същи труд на едно и също работно място. "Европа не е Дивият запад. Европа е социална пазарна икономика без социален дъмпинг", категоричен беше Юнкер. Той засегна и темата с младежката безработица: "
Поколението Y ще бъде първото за 70 години, в което хората ще бъдат по-бедни от своите родители. Справянето с този проблем трябва да бъде задача преди всичко на националните правителства".
до края на октомври по границите на България да бъдат разположени още 200 служители на граничната агенция Frontex, както и 50 допълнителни превозни средства.Искам да видя от октомври месец най-малко 200 гранични служители и допълнително 50 превозни средства на външната граница с България. Също така трябва да има по-стриктен контрол за тези, които я пресичат".Федерика Могерини върши невероятна работа, но тя трябва да стане и истински външен министър на Европа, около която ще се обединяват националните дипломатически сили, за да можем да имаме тежест в международните преговори", заяви Юнкер. Като основен проблем той посочи липсата на достатъчно твърда позиция на ЕС спрямо Сирия и нуждата от обединяването на позициите на държавите членки чрез фигурата на Могерини.Юнкер също така призова за сформирането на "обща военна сила". "Тя трябва да е в допълнение към НАТО. Повече отбрана в Европа не означава по-малко трансатлантическа солидарност", коментира той. И допълни, че европейски фонд за отбрана ще стимулира военните изследвания и развитите.правим. Ние изпълняваме своите обещания що се отнася до битката с неплащането на данъци."Юнкер посочи, че ключовият инвестиционен план на ЕС, който бе основан в края на 2014 г., е "проработил по-добре от очакванията". Той обяви намерения за удвояване на "финансовия капацитет на плана" до 630 млрд. евро до 2022 г.Юнкер о"То е най-доброто и най-прогресивното споразумение, което някога сме сключвали


description: Как една компания на обвинения във финансови измами в Швейцария Урс Майстерханс стана публична в България

title: Борсовият принц с изпраното минало

maintext:
© Надежда Чипева
Темата накратко:
След около година блокиране КФН одобри проспекта на "Принц фон Пройсен кепитъл лимитед" и компанията вече е публична.
Тя се контролира от швейцарски консултант, който, макар и неосъждан, има доста черни петна в биографията си. Включително и обвинения за пране на пари.
Обяснението на финансовия регулатор е, че при запитването от ДАНС не са получили данни, уличаващи учредителите на компанията в противозаконни действия.
На теория принципът е прост. На фондовата борса има множество дребни инвеститори (при това не само професионални) и те се нуждаят от допълнителна защита. Затова всяка компания, която иска акциите й да се търгуват публично, трябва да оповести детайлна информация в документ, наречен проспект, и да мине през одобрението на регулатор - в България това е Комисията за финансов надзор (КФН).
"Както знаете, имам чисто криминално досие и съм невинен до доказване на противното както всеки друг", твърди собственика на "Принц фон пройсен" Урс Майстерханс.
Фотограф: FrancoisDeluxe
Проблемът в случая не са неясните планове или дейност, а миналото на основния акционер и изпълнителен директор на българската компания Урс Майстерханс. Той има три внесени обвинения във Федералния криминален съд, от които едно е отхвърлено, тъй като продължава разследването на двама други заподозрени, заяви в отговор на "Капитал" офисът на швейцарския главен прокурор
. Делата са свързани с твърдения за пране на пари в полза на фирми и лица, свързани с бившия германски банкер Флориан Хом. Самият Майстерханс отхвърля обвиненията, като пред "Капитал" заяви, че в момента няма висящи криминални разследвания срещу него, а обвинението около евентуалното управление на средствата на Хом е отхвърлено още през август 2015 г.
Дългият път до борсата
"Принц фон Пройсен кепитъл лимитед" е основано през март 2015 г. и на 17 септември същата година внася проспект за листване в регулатора. КФН на два пъти изисква допълнителна информация и въпреки предоставените документи на 15 февруари 2016 г. излиза с отказ да издаде одобрение, тъй като
Конкретно неотстранените забележки на КФН са били по отношение на декларираните намерения на настоящите акционери да се разпореждат с акциите си, на задълженията на дружеството към мениджмънта и липса на детайли за инвестиционните намерения и реализацията на привлечените средства.
указания по тълкуването и прилагането на закона
Така след близо година компанията все пак достига до заветния публичен статут, след като КФН хвърля усилия в битката по дребни детайли от проспекта, но пропуска по-съществени потенциални проблеми като кой я контролира.
Още от основаването на "Принц фон Пройсен кепитъл лимитед" неин изпълнителен директор е Урс Майстерханс, както и собственик на 96% от капитала. Председател на съвета на директорите е адв. Виктор Токушев, а третият член е адвокат от неговата кантора, Иван Антов, който е и в борда на инвестиционния посредник "Интеркапитал маркетс". От посредника не отговориха на въпросите на "Капитал" за естеството на евентуалното си участие и взаимоотношения с компанията. "
", обясни адвокат Токушев.
"Принц фон Пройсен кепитъл лимитед" е
Майстерханс
Дали обаче има някаква реална смяна не е много ясно, защото те са свързани и по друга линия. Около опита за продажба на най-голямата пенсионна компания в България - "Доверие", през 2013 г. полицията обяви, че са отправяни заплахи за саморазправа и побой над две лица, свързани със сделката. По-късно в медиите изтече информация, че става въпрос за Иво Николов, който е бивш изпълнителен директор на държавната "Информационно обслужване", и бащата на Мария - Румен Нанов, който е директор в част от компаниите около купувача по сделката, но твърди, че няма общо и тя се е движила от бившия му партньор Стоян Стайков. По информация на "Капитал" разследването по случая "потъва", след като ключови свидетели сменят показанията си. Продажбата също пропадна, тъй като в Русия беше отнет лиценза на банката на провъзгласилия се за купувач Сергей Мастюгин Инвестбанк, като Руската централна банка оцени капиталовия й недостиг на 44.5 млрд. рубли (над 600 млн. евро). Той беше обвинен в злоупотреби и през 2015 г. беше арестуван.
Глобалният размах на мечката от Цюрих
Името на консултанта се появява през годините в медиите основно във връзка с корупционни скандали и пране на пари.
Telworldag Consulting & Marketing
са отклонявани директно към лични сметки на Лундин. Самият Майстерханс свидетелства по делото по искане на Лундин, като според датския Dagens industri наред с другите показания е Кой е по-черен в цялата корупционна история е трудно да се каже, като версията на компанията е, че превеждани към кипърското дружество париса отклонявани директно към лични сметки на Лундин. Самият Майстерханс свидетелства по делото по искане на Лундин, като според датския Dagens industri наред с другите показания е заявил и че през 2005 г. е получил 236 хил. евро от Ericsson в найлонов плик на среща в парк. В Румъния Майстерханс е бил представител и акционер в две компании, свързани с Лундин и заместника му Антониу Петреску. През 2006 г. той е в борда на Real Estate Investments SRL, собственост на офшорка от Сейнт Винсент. През 2008 г. компанията е продадена на Stellar Real Estate Investments, където работи Lundin. Мйстерханс е бил и акционер в All Leasing IFN, където преди това дял е имал Петреску.
Clairmont Holdings and Finance купува 7.9 млн. долара дълг на компанията на Милн - Admerex, за 1 долар. Според австралийските прокурори единствен директор на компанията (и на още четири подобни със сметки в EFG Private Bank SA) е Майстерханс, като парични потоци са минавали и през неговата Sinitus. Те твърдят, че той е управлявал офшорните компании от името на Милн, който се признава за виновен в част от обвиненията за укриване на данъци за близо 1 млн. долара. През 2012 г. той е признат за виновен и по обвиненията за пране на пари и лежи в затвора до 2014 г., когато Върховният съд го оправдава по това обвинение и намалява присъдата му, като той е освободен след излежани три години и два месеца.
Credit Agricole (Suisse) на
През септември 2008 г.
"Евразийский"
взема 75 млн. долара кредит от
Внешекономбанк
и според медийни публикации сумата е преведена на Sinitus вместо на специалното дружество, създадено за покупката, като разликата е останала там и после е преведена към различни компании. Първоначално за измамата сигнализира Сергей
"Евразийский"
Яшечкин
Внешекономбанк Анатолий Балло също е бил разпитван по подозрение в съучастие, а през 2015 г. е отстранен от банката. През юни 2016 г. пък е арестуван
Absolute Capital Management Holdings обявява впечатляваща доходност и във върховите си години управлява около 3 млрд. долара. През 2006 г. се появяват анонимни сигнали за манипулации, вероятно от служител във фонда, а през есента на 2007 г. Фом внезапно изчезва. След това се появяват и доказателства за манипулации на инвестиции, чрез които доходността е надувана изкуствено, както и обвинения в присвояване.
заедно с бившата си съпруга, по сигнал от ФБР, но въпреки исканата екстрадиция съдът го В youtube дори се появяват клипове, в които се твърди, че измамени инвеститори обещават награда от 1.5 млн. долара за местонахождението му. Впоследствие Хом е заловен през 2013 г. в Италия, докато е на ваканциязаедно с бившата си съпруга, по сигнал от ФБР, но въпреки исканата екстрадиция съдът го освобождава и той и към момента живее в Германия. Там той пише книги, в които описва миналото си на инвестиционен банкер, бягството си (планирано с "пруска прецизност" и с 500 хил. долара, скрити в бельото му) и обяснява как се е преобразил от Антихриста на финансите, както бил наричан, и открил Бог. А в момента като гражданин на Германия е защитен от екстрадиция в друга държава.
С какво все пак ще се занимава новата българска компания на Майстерханс става ясно от проспекта. Планира се увеличение на капитала, чрез което да се наберат до 20 млн. лв., или чрез облигации за същата сума. За целта мениджърът планира да ползва опита си на финансовите пазари и широката си мрежа клиенти и партньори като потенциални инвеститори. Първото направление е недвижими имоти, където се предвижда покупка на имоти от банки (вече са водени разговори с ДСК да се набележат проекти за презентиране пред инвеститори). Възможно е да се търси и покупка на цели дружества с инвестиции в имоти. Освен това компанията има интерес и към дялови инвестиции, ако останат средства, като основните направления са IT, хранителна индустрия и здравеопазване. Самият
Майстерханс обясни пред "Капитал", че през следващите месеци ще бъде взето решение за начините на финансиране на конкретните инвестиции, като ще се търсят инфраструктурни проекти по инициативата на китайското правителство за износ на капитали One Belt,
One Road . "Засега не се предвижда да се предлага на клиентите по Българската инвестиционна имиграционна програма да инвестират в публичната ни компания", каза той. Това логично е една от хипотезите, тъй като по българския закон вложенията в публична компания се приемат за валидни за получаване на жителство. "Първото увеличение на капитала ще бъде обявено преди септември 2017 г.", заяви още Майстерханс.
допускане на акциите до търговия на борсата и очакванията са тя да започне в началото на октомври. Той поясни, че основната дейност ще бъде насочена в инвестиции в недвижими имоти, дялове и акции на търговски дружества, като детайли има в бизнес плана, който е част от проспекта. "В допълнение, относно инвестиционните планове на дружеството следва да се отчете получилото се забавяне при потвърждаването на проспекта. Как ще се отрази това забавяне не мога да коментирам, доколкото инвестиционните решения се взимат от контролиращия дружеството акционер", каза Токушев.
Какви ще са тези решения предстои да видим, но КФН трябва да проявява особена бдителност. По принцип отсяването на публичните компании не е лесна задача и на много развити пазари има стотици компании с не особено ясна собственост или намерения, а инвестицията в тях е оставена на риска на инвеститорите. На БФБ също има такива и дори вече с години седящи неактивни борсови дружества за продан - подобно на офшорните shelf companies. В презентациите си Prinz von Preussen и други в техния бизнес дори предлагат като услуга за чужденци, желаещи български паспорт, възможност за собствена публична компания, в която клиентът сам да направлява инвестициите.
че проспектът съдържа цялата информация за емитента, която е необходима за вземане на инвестиционно решение, както и че КФН не носи отговорност за верността на съдържанието, а "членовете на съвета на директорите на "Принц фон Пройсен кепитъл лимитед" отговарят солидарно за вредите, причинени от неверни, заблуждаващи или непълни данни в целия проспект".
Това, че някоя компания е минала през регулаторната цедка, не означава, че инвеститорите не трябва и сами да внимават къде влагат парите си.
Естествено няма пълна гаранция и никой не е застрахован срещу лоша инвестиция, но по този начин би трябвало да се отсеят поне фрапиращи случаи на потенциални измами. На българката фондова борса често това не се случва и в резултат на нея са качени поне дузина кухи дружества с неясна или никаква дейност. Този защитен механизъм явно блокира отново и в случая с последната допусната до борсова търговия на 10 септември компания. След близо година на откази КФН одобри проспекта на "Принц фон Пройсен кепитъл лимитед". Компанията е свързана с швейцарското дружество Prinz von Preussen, което се занимава с посредничество и обслужване на желаещи да придобиват гражданство срещу инвестиции в редица страни, включително и в България."Както знаете, имам чисто криминално досие и съм невинен до доказване на противното като всеки друг", заяви той. Същевременно дори и само данните в службите за потенциално участие в пране на пари биха могли да са основание лице да не бъде допускано до финансовата система.Тук обаче българските институции явно не успяват да намерят диалог - на запитването на КФН от ДАНС просто не отговарят. Както не отговориха и на въпросите на "Капитал".Да отдадем заслуженото на КФН - в този казус тя прави опити да защити потенциалните инвеститори в компанията, като изисква да се попълнят информационни дупки в проспекта, макар и не по отношение на миналото на основaтелите й.част от подлежащата на разкриване информация не отговаря на изискванията за вярност и пълнота. "Както е констатирано и взето предвид в Решение №96-Е от 15.02.2016 г., представената в проспекта информация е противоречива, непоследователна и неясна, не е оповестена и анализирана по подходящ начин и съобразно реалните и потенциални фактори в развитието и дейността на емитента и по този начин интересите на потенциалните инвеститори в издадените от дружеството акции не са осигурени", коментираха от регулатора пред "Капитал"."Принц фон Пройсен кепитъл лимитед" обжалва това решение пред ВАС, а паралелно с това на 14 май внася и нов проспект. На 1 август ВАС се произнася, че решението на КФН е незаконосъобразно, и й връща преписката с, а на 10 септември регулаторът преценява, че във втория проспект липсват изброените нередности и го одобрява.Аз и моят съдружник Иван Антов предвид опита ни в областта на търговското право и капиталовите пазари бяхме поканени да участваме в борда в процеса по получаване на публичен статус. Ние сме неизпълнителни членове на съвета на директорите на "Принц фон Пройсен кепитъл лимитед", нямаме и не възнамеряваме да имаме каквото и да било инвестиционно участие в дружествотоМиноритарен акционер с 4% вМария Нанова. Това е втората компания нав България. Около година по рано през март 2014 г. е основано "Принц фон Пройсен" ООД. В него първоначално партньори с равни участия са швейцарската едноименна компания Prinz von Preussen AG, чийто директор е Джером Хюсери австрийската компания на българина Иво Николов Innovo Development. Впоследствие в средата на 2015 г. Николовпродава по символична номинална цена 35% от капитала на Майстерханс и 15% на "МК мениджмънт", което е еднолична собственост на Нанова. В рекламните материали на Prinz von Preussen като лице за контакт за България Николов е сменен от Нанова.Но колкото и на местна почва дейността на българските партньори в "Принц фон Пройсен" да е любопитна, определено по-интересна е бизнес историята на Урс Майстерханс.Според статията за него в Wikipedia Урс Майстеханс е видна фигура във финансовия бранш в Швейцария, известен най-вече с филантропията си , както и с работата си в базираната в Швейцария консултантска компания Sinitus. Последният факт обаче не е повод за особена гордост - след 17 октомври 2014 г. компанията е ликвидирана по разпореждане на швейцарския финансов регулатор FINMA заради несъответствие с регулациите в страната, като са блокирани и 24 млн. франка по сметките на дружеството. Към затварянето на компанията Урс вече не е в управлението й, а директор е Мишел Майстерханс. В биографията на Урс в проспекта на българската компания Sinitus не фигурира.Един такъв пример е шведската Ericsson, която обвинява своя директор в Румъния до 2003 г. Томас Лундин, че е присвоил 7 млн. долара. На свой ред мениджърът твърди, че сумата е била част от таен фонд на компанията, използван за подкупване на румънски чиновници и политици, което според него е единствената причина бизнесът на телеком гиганта да нарасне от практически нула до 1 млрд. долара. От документите по арбитражното дело става ясно, че наистина в рамките на Ericsson е имало сложна схема от офшорни компании, която е използвана за прикриване на плащания. Една такава компания, назначена за агент на Ericsson в Румъния, е кипърската, която се управлява от Филип Мейер, който според обвиненията на швейцарската прокуратура е адвокат, работил с Майстерханс по управлението на финансите на семейството Фом - създаване на лихтенщайнски фондации и преводи към сметки в Сингапур.Друг случай идва от Австралия, където през 2008 г. местният бизнесмен Майкъл Джон Милн е обвинен в пране на пари за 30 млн. долара и укриване на данъци. Въпреки че той е декларирал под 4000 долара доходи за периода 1995 - 2006 г., успява да набави 5 млн. долара гаранция. Според обвинителите той е използвал сложна схема от офшорни компании, през които парите му накрая са върнати в Австралия, като не е декларирал доходи. Една от най-големите сделки започва, като регистрираната на Британските Вирджински островиИмето на Майстерханс е споменато и от руски медии във връзка със скандал за евентуално източване на 14 млн. долара от Внешекономбанк чрез заем за компанията "Евразийский". Това става чрез сделка по придобиване на ростовското дружество "Югводканал" от три кипърски офшорки за 75 млн. долара, но реално компанията е платила около 61 млн. долара. През април 2008 г. 61 млн. долара са преведени към сметки вкипърското Loana Investments, чийто управител е съдружникът на Майстерханс в Sinitus Енрико Мафейс.Яшечкин, който обвинява партньора си вСтанислав Светлицкий, който през юни 2008 г. напуска компанията, тъй като става зам.-министър на енергетиката. Впоследствие обаче и самияте обвиняем в Русия, осъден е и е в неизвестност. Още през 2012 г. зам.-председателят на борда наСветлицкий.Едно от последните места, където се появява Майстерханс, е като директор в новата кипърска авиокомпания Cobalt, която заема мястото на фалиралия през 2013 г. национален превозвач. В тази връзка местният Cyprus Mail публикува статия , в която се разказва за обвиненията срещу него в Швейцария. По този повод Мастерханс обясни, че е завел дело за невярно отразяване и след съдебно решение кипърската медиа е била принудена да изтрие статията си. Авторът на публикацията Стелиос Орфанидес призна, че е имало съдебна заповед, но тя е била в сила само три седмици и предвиждала медиата да не пише за Cobalt или Майстерханс. "Съдът после частично вдигна забраната, след като нашият адвокат се споразумя с този на Cobalt, който представлява и Майстерханс. В момента заповедта ни забранява да пишем, че Cobalt рискува да загуби лиценза си, овен ако властите не предприемат такива действия, но ни позволява да пишем за обвиненията на Майстерханс. Той също има заведено дело за клевета срещу мен и Cyprus Mail, но то още не е разгледано", разказа журналистът.Безспорно обаче най-цветистият случай е този около Флориан Хом, който попада в списъка на най-търсените от ФБР и в САЩ го грози присъда от 225 години затвор. В историята, достойна за филмов сценарий, има всичко. В началото на новото хилядолетие германският банкер е уважаван финансист с опит на Уолстрийт. Основаният от него хедж фондРазследването на швейцарските власти, в което попада и името на Майстерханс, изследва именно потоците на финансите на Хомслед краха на хедж фонда му. Самото то не е публично, но много от детайлите в него стават ясни от частен иск от 2015 г., с който инвеститори във фондовете му искат да се запорират сметки и активи на съпругата на Хом, Сюзън Дивайн. Те се развеждат още през 2006 г., но според разследваното това е било фиктивна стъпка с цел тя да успее да запази голяма част от сумите, които са по сметки на дружества, контролирани от нея и децата им. Констатациите , които са уважени от американски съдия, включват, че без помощта на Майстеханс Хом и Дивайн е нямало да могат да изперат приходите от измамната си схема. А оценките са, че от 2006 до 2008 г. Майстеханс е превел поне 17 млн. долара по сметки, достъпни на Хом, докато той се е укривал. В периода май 2006 - октомври 2007 г. двойката е превела на компании, контролирани от Майстерханс, приблизително 65.9 млн. долара. Всичко това е описано с детайлни схеми от компании и подплатено с данни за преводи и мейли между тях и други предполагаеми участници. От иска на инвеститорите се разбира и за обвиненията в Швейцария срещу Майстерханс за пране на пари, измама с ценни книжа и небрежност при финансовите операции, които и прокуратурата потвърждава.Адвокат Токушев обясни, че вече е подадено заявление заОт КФН обясниха, че в проспекта изрично е написано, че контролиращите дружеството лица не са осъждани, както изисква законът. Също така в документа е налице и бланкетното заявление,Извън законовото подковаване обаче за регулатора остава и да прецени как ефективно да осигурява защита на пазара и на собствената си репутация. Защото само преди няколко години една такава невинно озовала се на борсата компания на име "Енергони", която притежаваше единствено един патент със съмнителна стойност, в един момент през 2012 г. за кратко се превърна в най-голямата публична компания в България с над 2 млрд. лв. пазарна капитализация, преди да се сгромоляса. Нещо, което перфектно би могло да се използва за пране на пари.


title: Графика на деня: Кои са индустриите, които ще изстрелят дроновете

maintext:
K:Reader
Нов и модерен инструмент, който пренася в дигитална среда усещането от четенето на хартия.
Прочетете целия вестник или списание без да търсите отделните статии в сайта.
Капитал Брой 35 // 03.09.2016 Прочетете Капитал Daily Брой 170 // 08.09.2016 Прочетете Капитал Light Брой 35 // 03.09.2016 Прочетете


description: Със 135 гласа в 200-местната долна камара на парламента на Чехия беше одобрен закон, ограничаващ правото на политици да имат бизнес, включително да...

title: Чешкият парламент гласува да забрани на политици да притежават медии

maintext: Със 135 гласа в 200-местната долна камара на парламента на Чехия беше одобрен закон, ограничаващ правото на политици да имат бизнес, включително да притежават медии. Законът е пряко насочен към финансовия министър Андрей Бабиш – най-големият частен работодател в страната, който е и потенциален кандидат за премиер след парламентарните избори догодина.Ще се забрани на компании, в които политици притежават голям дял, да участват в обществени поръчки. Няма да има и автоматично подновяване на субсидиите от ЕС за тях. Това става с поправки в закона обществените поръчки и за тях гласуваха всички партии без движението ANO на Бабиш.Законът се нуждае от одобрение и в Сената, но широката подкрепа в долната камара показа, че депутатите могат да преодолеят евентуално вето от сенаторите.


description: Компанията имаше амбициозни планове да увеличи капитала си с до 6,8 млрд лв.Акционерите на "Кепитъл консепт лимитед" обаче са гласували...

title: Проектът на Стивън Ло край Мусачево слиза от борсата

maintext:
Макет на проектa, представен от Йоси Лок от Bulgaria Development Holdings Ltd, което също e на Стивън Ло.
Компанията имаше амбициозни планове да увеличи капитала си с до 6,8 млрд лв.Акционерите на "Кепитъл консепт лимитед" обаче са гласували дружеството да бъде отписано от публичния регистър заради високата административна тежест, става ясно от тяхно съобщение до бюлетина на investor.bg. Проектът "Света София" предвижда два хотела – с 5 и 4 звезди, с общо 4000 стаи, конферентен и изложбен център, най-големия закрит целогодишен аквапарк в Европа, молове, театър, концертна зала и други. Компанията вече закупи терени и голф игрището на Красимир Гергов в района. В съобщението не е посочено какво ще се случи с проекта от тук нататък.Очаквайте подробности!


description: От групата очакват пореден спад в печалбите, след като производството в Южна Корея спря

title: Първа национална стачка в Hyundai от 12 години насам

maintext:
Синдикатите не могат да постигнат споразумение за по-високи заплати
© Lee Jae Won
"Тазгодишните стачки продължават по-дълго от
очакваното и приходите за третото тримесечие ще бъдат разочароващи", предупреждава а
нал
изаторът в
Чо Су-хонг
.
Според неговите прогнози общите продажби на Hyundai и Kia ще се забавят с 0.6% до 7.96 млн. автомобили, което ще е с близо 200 хиляди под обявената цел на групата.
Резултатите на Hyundai са разочароващи от дълго време насам, като през юли компанията обяви, че за десето поредно тримесечие печалбата отбелязва спад и за последното тя е 1.5 млрд. долара. Още в началото на годината от Hyundai предупредиха,
Търговският министър на Южна Корея Джу Хюнг-хуан заяви, че се надява профсъюзът да разреши проблемите си с Hyundai възможно най-бързо, защото стачката влияе лошо на цялостния износ на страната. По думите му Индия вече е изпреварила Южна Корея като петия най-голям производител на коли в света през първата половина на 2016 г. Според министъра вдигането на заплатите в групата на Hyundai ще се отрази лошо на конкуренцията в сектора.
Профсъюзите в Hyundai излязоха за пръв път от 12 години на обща национална стачка в Южна Корея. Причината е в забавяне на преговорите за заплатите на работниците, съобщава Reuters. Стачката поставя под въпрос плановете на производителя на автомобили, като приходите от продажби са под риск. Компанията е в лошо финансово състояние - в последните 10 поредни тримесечия печалбите спадат и са на най-ниското си ниво в последните пет години. Общонационалната стачка идва, след като няколко пъти профсъюзите спираха частично работата от юли насам. Базите в Южна Корея отговарят за производството на 40 процента от продадените през изминалата година автомобили на марката. Досега стачката е довела до загуби от над 2.2 млрд. долара и спирането на продукция на 114 хиляди автомобили. Говорител на профсъюза Джанг Чанг заяви, че през останалата част от седмицата ще има частични стачки, а докога ще продължат зависело от реакцията на ръководството на Hyundai.NH Investment & Securitiesче перспективата за 2016 г. остава "облачна", тъй като е малко вероятно автомобилният пазар в Китай да расте толкова бързо, колкото през последните години, на фона на икономическото забавяне на страната.От Hyundai обявиха, че са разочаровани от спирането на производството и ще продължат да разговарят с профсъюзите с цел да бъде разрешен проблемът възможно най-бързо. През изминалия месец от профсъюза отказаха сделка за заплатите си, която беше по-щедра от тази, подписана преди година. Акциите на компанията са спаднали с 1.1 процент от началото на стачките.Анализаторите очакват Hyundai да обяви по-слаби приходи за третото тримесечие. Причините за лошите резултати няма да са само в стачката, но и в забавящото се търсене в Южна Корея. Най-вероятно Hyundai ще успее да се справи поне частично със забавянето на производството си, защото стачките в компанията са се превърнали в нещо като традиция. В 29-годишната история на Hyundai стачки е имало във всички години без четири. Забавянията в производството се коригират поне донякъде с допълнителен труд, щом се стигне до споразумение с профсъюзите.


description: Индексите изпратиха миналата седмица със сериозни понижения, но днес DAX отваря с 0,68% нагоре. Печелившите емисии на отваряне оглавява...

title: Infineon и Glencore поведоха ръста на европейските борси

maintext: Индексите изпратиха миналата седмица със сериозни понижения, но днес DAX отваря с 0,68% нагоре. Печелившите емисии на отваряне оглавява технологичната компания Infineon, чиито акции поскъпват с 1.14%, а цената на книжата на Thyssenkrupp се покачва с 1.11%. Въпреки ръста на пазара, Deutsche Bank губи 1.75%, след като може да ѝ се наложи да заплати 14 млрд. долара глоба . САС 40 се покачва с 0.90%, а FTSE 100 се напредва с 0.97%, поведен от акциите на Glencore, които поскъпват 2.53%. Европейските сини чипове повишават цената си, като Euro Stoxx 50 се покачва с 0.76%.Информацията е актуална към 10:10ч.


description: Най-чувствителен (49%) у нас е делът на онези, които казват, че бъдещият американски президент трябва да обръща внимание и на интересите на...

title: Половината българи биха гласували за Клинтън

maintext:
51% от българите предпочитат Клинтън, но всеки четвърти (26%) би гласувал за Тръмп.
52% от анкетираните в Словения, родината на съпругата му Мелания Тръмп, избират Клинтън.
77% от германците биха гласували за нея, независимо че по бащина линия корените на Тръмп са в Германия.
44% от китайците избират Тръмп - това е най-високият резултат в негова полза в чужбина и по-висок дори от 41% одобрение в САЩ за него.
86% от финландците са за Клинтън - най-високият резултат за нея сред анкетираните страни.
31% от анкетираните в България оценяват влиянието на изборите в САЩ у нас като много високо, 19% - като високо, 19% - като ниско, 11% - като никакво. Останалите се затрудняват да отговорят.
Глобално проучване в 45 страни, които обхващат почти 75% от населението на света, показва, че като кандидат за президент Хилъри Клинтън е предпочитана пред Доналд Тръмп във всички държави с изключение на Русия, съобщава "Галъп интернешънъл". Проучването на сдружението на компании за маркетингови проучвания WIN/Gallup International е проведено сред 44 194 души в периода август-септември.Заключението на изследователите е, че кандидатът на демократите е много популярна в Западна Европа, Латинска Америка и Африка, докато Тръмп е популярен в Русия и Китай. На въпрос "Ако можехте да гласувате на изборите за президент на САЩ, за кого бихте гласували" гражданите на всички страни освен на Русия дават предимство на бившия държавен секретар. Десет на сто от руските граждани заявяват, че биха гласували за Клинтън, 33% - за републиканския кандидат, но цели 57% са казали, че се затрудняват да отговорят.България се нарежда сред страните, в които подкрепата за Клинтън преобладава, но е сравнително ниска в сравнение с другите държави по света. У нас 51% казват, че биха гласували за Клинтън, 26% за Тръмп, а останалите се затрудняват да отговорят.Освен в България най-малка е подкрепата за Клинтън в Ирак, Словения, Македония, Латвия, Ливан, Палестинската автономия, Индия, Китай и Русия (където всъщност преимущество има Доналд Тръмп).Най-голямо предимство на кандидата на демократите дават Португалия, Финландия, Южна Корея, Швеция, Колумбия, Мексико, Австрия, Германия, Холандия и Парагвай.Най-чувствителен (49%) у нас е делът на онези, които казват, че бъдещият американски президент трябва да обръща внимание и на интересите на американския народ, и на тези на хората по света.Сред младите българи има по-ниска ориентираност и по-високо объркване, а сред по-възрастните чувствително води Клинтън. Тя получава и подчертано женски вот. Няма съществени партийни различия. Хората с по-високо образование в по-голяма степен смятат, че изборите в САЩ имат значение за България.69% по света казват, че това кой ще бъде президент на САЩ ще има високо или много високо влияние върху техните страни. 78% от респондентите във всички включени държави препоръчват на следващия американски президент да не се води само от местни американски интереси, но и от интересите на целия свят, или да се даде равен приоритет както на местни, така и на глобални проблеми. Само 16% от световната общественост съветва следващия американски президент да поставя Америка на първо място, пренебрегвайки глобалните проблеми. Американската общественост, от друга страна, е много повече в полза на американски ориентирана политика - тази гледна точка се споделя от 61% от американските граждани.


description: Полша и Великобритания най-вероятно също ще подсилят охраната на българското въздушно пространство

title: Кой ще пази небето ни

maintext:
По време на съвместния ер полисинг съюзническите изтребители имат забрана да стрелят по отвлечени цивилни самолети (т.нар. сценарий "Ренегат") без оторизация от българските власти.
© Reuters
Твърде вероятно е да не сте го усетили (и слава богу), но през изминалата седмица българското небе беше пазено и от американски самолети. На практика това е първата съвместна мисия по еър полисинг в рамките на НАТО. И не, тя не означава приземяване на българската изтребителна авиация, каквито гласове се чуват напоследък от левия политически спектър. Всъщност това е едноседмично учение, в рамките на което се отработват процедурите за спешно подсилване на противовъздушната ни отбрана със съюзнически сили и средства, в случай че това се наложи.Съвместният еър полисинг над България не е искане на страната ни поради невъзможност да се справим сами. Инициативата е изпълнение на решение на НАТО от срещата на високо равнище в Уелс за засилване на предното присъствие на алианса по източния фланг. То бе препотвърдено и на тазгодишната срещна на върха на алианса във Варшава."В момента България не е в ситуацията на прибалтийските държави, които нямат собствени способности за защита на въздушното им пространство и затова дежурството там се носи на 100% от съюзнически сили. Страната ни изпълнява решенията от Уелс по подобие на други държави по източния фланг като Румъния и Полша, които също имат свои ВВС, но приемат съвместния еър полисинг като форма на засилване на отбранителните им способности", коментира за "Капитал" зам.-министърът на отбраната Атанас Запрянов.Всяка държава има национален суверенитет на въздушното си пространство. Отбраната на небето над всички натовски страни обаче е обединена в интегрирана система за Противо-въздушна охрана (ПВО). Управлението й е изпълнение на задача по чл. 5 в мирно време, което се осъществява от съюзнически центрове. За България този център се намира в Торехон, Испания (на 20 км. източно от Мадрид).Това е първият съвместен еър полисинг в България. Става дума за нещо като тренировъчна мисия, в която реално се тестват голяма част от процедурите при подобни операции. Според Министреството на отбраната това е добър повод да видим оперативната съвместимост на изтребителната ни авиация и процедурите по опознаването.Важното уточнение в случая е, че съвместната мисия е временна, а не постоянна. Съюзници периодично ще идват и ще си отиват. За българските ВВС обаче охраната на небето ни ще си остане постоянна денонощна задача 365 дни в годината. Поддръжката на МиГ-29 ще е ключов приоритет на военното министерство до придобиването на нов тип многоцелеви боен самолет, което се очаква да стане най-рано в края на 2018 г.В момента българските ВВС разполагат с 9 оперативни самолета МиГ-29, твърдят пред "Капитал" от българското военно министерство. До края на годината се очакват още два ремонтирани в Полша двигателя, които трябва да осигурят летателната годност на още един изтребител. Отбранителното ведомство се надява да сключи договор за още 10 двигателя и още резервни части, които би трябвало да осигурят ресурс за още 5 броя МиГ-29.Българските ВВС имат суверенно право да използват оръжие във въздушното ни пространство. Същевременно обаче сме делегирали по силата на Вашингтонския договор права на натовската система за управление и командване да оперира в българското небе. Дори в момента дежурните български МиГ-29 се вдигат и изпълняват задачи по заповеди от Торехон.В мирно време българските ВВС над България имат национална командна линия и са подчинени на министъра на отбраната, на началника на отбраната и на командира на бойната авиация. Същевременно имат оперативна линия на подчинение на Торехон по изпълнение на задачите. Това по никакъв начин не елиминира прякото военно командване на нашите самолети от българските политици и генерали.В решението на МС са изписани изчерпателно мисиите, които американските самолети имаха право да изпълняват над България през изминалата седмица. Т.е. те нямат право да изпълняват някакви други операции по директна заповед от Пентагона. Най-важното в случая е, че за мисията "Ренегат" се запазва националната командна линия. Преведено на достъпен език, това означава ситуация от типа на атентатите от 11 септември 2001 г., когато цивилни самолети бяха използвани от терористи като камикадзе. При мисия "Ренегат" изтребителите получават право да свалят въпросните отвлечени пътнически въздухоплавателни средства. В случая на съвместния еър полисинг подобно решение за стрелба ще все взема изрично от българските власти.Още от 2006 г. България има двустранно споразумение със САЩ за отбранително сътрудничество. На неговата основа българското правителство разреши 4 самолета F-15 да участват по съвместен еър полисинг, като 2 от тях дежурят, а другите се използват за тренировъчни нужди. В случая американската страна покрива всички свои разходи.Първият времеви параметър на мисията беше от 9 до 16 септември, когато щатските самолети реално носиха бойно дежурство заедно с българските си колеги. От 16 до 23 септември изтребителите ще бъдат снети от дежурство и ще бъдат преместени в Румъния за аналогична мисия.Засега не са предвидени съвместни патрули между F-15 и МиГ-29. Причината е, че има технически особености на различните самолети и системата за командването, управление, опознаването и т.н. Един от проблемите е, че нашите изтребители имат система за опознаване, която е адаптирана само към българската противовъздушна отбрана. Бойните ни летища в Граф Игнатиево и Безмер обаче имат и натовска система, която е съвместима и с американските машини. Това минимализира възможността за инциденти поради несъвместимост на комуникацията между F-15 и МиГ-29.В момента върви подготовката на меморандум за разбирателство по въпроса с Полша, която е изявила желание да се включи в подобна операция. В документа ще трябва да се разпишат всички детайли по изпълнението на мисията и той ще бъде ратифициран от българския парламент. По всяка вероятност става дума за съвместно патрулиране за срок от 4 до 6 седмици, като поляците ще изпратят свои МиГ-29. В момента меморандумът върви на междуведомствено съгласуване, като паралелно е изпратен и във Варшава. До края на месеца трябва да бъде внесен в парламента.По същата процедура ще мине съвместният еър полисинг и с други държави. Желание за подобна инициатива е изявено и от страна на Великобритания, като мисията вероятно ще се случи догодина. Не е изключено догодина САЩ отново да участват в съвместни патрули, и то за по-продължителен период.Изпращащите държави ще завяват доброволен принос за участие, т.е. никоя страна не може да бъде принудена от щаб-квартирата на НАТО да дойде да ни пази. В решението от Уелс не е посочено кои държави на кои държави ще помагат, тъй като това е елемент от т.нар. военно планиране.Мисията по еър полисинг се изпълнява във въздушното пространство на България. Това включва и небето над Черно море в дълбочина от 12 морски мили (около 20 км) от брега ни. Когато обаче самолетите получат задача за разпознаване на неидентифициран обект над международни води от центъра в Торехон, те могат да навлязат и по-навътре. При подобна ситуация зоната за отговорност на България се простира на 200 км от брега. Обикновено инциденти могат да възникнат, когато се лети с изключени транспондери (устройство, което автоматично изпраща данни за самолета и неговия курс). Причината е, че НАТО трябва да опознава неизвестните самолети още при подхода към въздушното му пространство. Ако обаче се спазват правилата за управление на въздушния трафик на Международната организация за гражданска авиация (ICAO), рисковете би трябвало да са минимални. Понякога обаче се стига до провокации като рисковата ситуацията отпреди около седмица, когато руски Су-27 се е приближил само на 3 метра от шатски разузнавателен самолет "Посейдон" над Черно море.